**Z Á P I S N I C A**

zo zasadnutia obecného zastupiteľstva Zbyňov konaného dňa

30.06.2021 o 17,00 hod. v zasadačke obecného úradu.

**Prítomní:**

Starosta obce : Mgr. Marián Miškovský

Poslanci: - Ing. Michal Smuda

 - Roman Urík

 - Ing. Ľubica Hrušková

 - Pavol Putera

 - Pavol Majerčík

Ospravedlnení: - Peter Bielik

 - Ing. Daniel Adamovský

Kontrolór: - Alena Uríková

 Z celkového počtu 7 poslancov boli na rokovaní obecného zastupiteľstva prítomní 5 poslanci.

Prítomní poslanci a obecné zastupiteľstvo bolo podľa § 12 ods. 2 zákona SNR č. 369/1990 Zb. o obecnom zriadení v platnom znení uznášaniaschopné.

Rokovanie obecného zastupiteľstva bolo zvolané s nasledovným návrhom programu:

**Program**: 1. Otvorenie zasadania

 2. Schválenie programu zasadania

 3. Voľba overovateľov zápisnice

 4. Zmena rozpočtu rozpočtovým opatrením č. 2/2021 k 30.06.2021

 5. Diskusia

 6. Záver

Rokovanie obecného zastupiteľstva otvoril a viedol starosta obce Mgr. Marián Miškovský.

**bod. č. 2** - **Schválenie programu zasadania**

Starosta obce v úvode rokovania predniesol poslancom OZ návrh programu zasadnutia. Nakoľko nikto nemal návrhy na doplnenie programu, dal o predloženom návrhu programu hlasovať.

Tento návrh bol prijatý počtom hlasov:

|  |  |  |
| --- | --- | --- |
| za: 5 | proti: 0 | zdržal sa: 0 |
| Pavol Majerčík, Ing. Michal Smuda, Roman Urík, Ing. Ľubica Hrušková, Pavol Putera |  |  |

**bod č. 3**  **- Voľba overovateľov zápisnice**

Za overovateľov zápisnice starosta určil: - Ing. Ľubica Hrušková

 -Pavol Putera

**bod č. 4 – Zmena rozpočtu rozpočtovým opatrením č. 2/2021 k 30.06.2021**

 Pani Gavláková oboznámila OZ s rozpočtovým opatrením. Príjem bol navýšený o dotáciu pre hasičov a o správne polatky. Rozpočtové opatrenie je súčasťou zápisnice.

Diskusia k rozpočtovému opatreniu bola ukončená a starosta predniesol návrh na uznesenie:

Obecné zastupiteľstvo v Zbyňove

1. schvaľuje

rozpočtové opatrenie o zmene rozpočtu oznámením č. 2/2021

Tento návrh bol prijatý počtom hlasov:

|  |  |  |
| --- | --- | --- |
| za: 5 | proti: 0 | zdržal sa: 0 |
| Pavol Majerčík, Ing. Michal Smuda, Roman Urík, Ing. Ľubica Hrušková, Pavol Putera |  |  |

**bod. č. 5. – Diskusia**

Obecné zastupiteľstvo prerokovalo zámenu pozemkov pod garáže a následne ju schválilo.

Obecné zastupiteľstvo v Zbyňove

I. Schvaľuje

**V nadväznosti na Uznesenie Obecného zastupiteľstva Zbyňov č. 7/2021 zo dňa 20. mája 2021 prevod majetku obce, a to** pozemkov v katastrálnom území obce Zbyňov: pozemku **KNC parcelné číslo 445/113** o výmere 26 m2, druh pozemku: zastavaná plocha a nádvorie a pozemku **KNC parcelné číslo 445/114** o výmere 26 m2, druh pozemku: zastavaná plocha a nádvorie, ktoré boli vytvorené geometrickým plánom číslo 43432611-049/2021, ktorý vyhotovil dňa 19.03.2021 Ing. Radomír Blažek – Geodetic, IČO 43432611 a úradne overil Okresný úrad Žilina dňa 29.03.2021, pod číslom G1 – 489//2021, odčlenením od pôvodnej KNC parcely číslo 445/26 o výmere 7610 m2, druh pozemku: zastavaná plocha a nádvorie, evidovanej na liste vlastníctva číslo 1 vedenom pre katastrálne územie Zbyňov, v celosti vo vlastníctve Obce Zbyňov, prevodom pozemkov formou zámeny, a to:

**Prevod pozemku KNC parcelné číslo 445/113** o výmere 26 m2, druh pozemku: zastavaná plocha a nádvorie, v katastrálnom území a obci Zbyňov, v celosti vo vlastníctve Obce Zbyňov, **do vlastníctva Rastislavovi Čellárovi, nar. nar. 10.12.1992, bytom Platanova 3286/27, 010 07 Žilina, zámenou za pozemok KNC parcelné číslo 445/97** o výmere 26 m2, druh pozemku: zastavaná plocha a nádvoriev katastrálnom území Zbyňov, ktorý prevedie Rastislav Čellár do majetku Obce Zbyňov, z dôvodov hodných osobitného zreteľa podľa ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov, ktoré spočívajú v tom, že Rastislav Čellár pozemok CKN parc. č. 445/97 v kat. úz. Zbyňov nadobudol do vlastníctva kúpou od Obce Zbyňov

(kúpna zmluva V 9844/2019, vklad povolený 20.08.2020) na účel výstavby garáže, pričom po kúpe pozemku zistil, že pozemok nie je vhodný na účel výstavby, nakoľko pod povrchom pozemku je vedené plynové potrubie.

z dôvodov hodných osobitného zreteľa podľa ustanovenia § 9a ods. 8 písm. e) zákona č.138/1991 Zb. o majetku obcí v znení neskorších predpisov.

2.

Prevod pozemku **KNC parcelné číslo 445/114** o výmere 26 m2, druh pozemku: zastavaná plocha a nádvorie, v katastrálnom území a obci Zbyňov, v celosti vo vlastníctve Obce Zbyňov, **do bezpodielového spoluvlastníctva manželov Filipovi Čelkovi, nar. 12.02.1984, bytom Školská 270/27, 013 19 Zbyňov a Jane Čelkovej, rodné priezvisko Kultanovej, nar. 21.10.1984, bytom Školská 364/6, 013 13 Rajecké Teplice, zámenou za pozemok KNC parcelné číslo 445/98** o výmere 26 m2, druh pozemku: zastavaná plocha a nádvoriev katastrálnom území Zbyňov, ktorý prevedú manželia Čelkovci do majetku Obce Zbyňov, z dôvodov hodných osobitného zreteľa podľa ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov, ktoré spočívajú v tom, že manželia Čelkovci pozemok CKN parc. č. 445/98 v kat. úz. Zbyňov nadobudli do vlastníctva kúpou od Obce Zbyňov

(kúpna zmluva V 9844/2019, vklad povolený 20.08.2020) na účel výstavby garáže, pričom po kúpe pozemku zistili, že pozemok nie je vhodný na účel výstavby, nakoľko pod povrchom pozemku je vedené plynové potrubie.

II. konštatuje,

že zámer prevodu pozemku obce formou zámeny z dôvodov hodných osobitného zreteľa v zmysle § 9a, ods. 8 písm. e/ zákona 138/1991 Zb. o majetku obcí v znení neskorších predpisov bol zverejnený na úradnej tabuli obce, webovom sídle obce a ústrednom portáli verejnej správy [www.slovensko.sk](http://www.slovensko.sk) dňa 22.05.2021.

|  |  |  |
| --- | --- | --- |
| : 5 | proti: 0 | zdržal sa: 0 |
| Ing. Ľubica Hrušková, Roman Urík, Pavol Majerčík, Pavol Putera, Ing. Michal Smuda,  |  |  |

Starosta oboznámil OZ s dotáciou 3 000 €, ktorú sme zísali od VUC na zakúpenie krojov. Zatiaľ je v štádiu riešenia komu sa dajú kroje ušiť.

Bola otvorená diskusia k hodom, ktoré sa plánujú na 14.08.2021.

OZ súhlasilo, aby hody zorganizovalo DHZ a obecné zastupiteľstvo bude nápomocné. Záležať bude predovšetkým od epidemiologickej situácie.

* sv. omša
* tanečná zábava
* program

Ing. Michal Smuda – navrhol pre deti na hodoch vytvoriť nejaký program

Roman Urík – navrhol ohraničiť čas hodovej zábavy napr. od 15,00 do 24,00 hod.

Ing. Ľubica Hrušková – vzhľadom na epidemiologickú situáciu navrhuje hody organizovať svojpomocne, aby v prípade nepriaznivej situácie sa operatívne mohlo nájsť iné riešenie. Ďalej sa informovala kto organizoval Deň rodiny akciu, ktorá sa konala na futbalovom ihrisku a o ktorej OZ nebolo informované

Starosta – uviedol, že deň rodiny organizoval on a pomáhali mu dvaja poslanci a dobrovoľníci. Akcia bola pod záštitou spoločnosti Kinekus vyhlásená v obecnom rozhlase, plagát bol na výveske obce a na webe.

OZ poverilo starostu, aby oslovil kapelu ABC Dance, aby hrala na obecných hodoch

Po ukončení diskusie starosta obce poďakoval poslancom za účasť a ukončil zasadnutie obecného zastupiteľstva.

V Zbyňove 09.07.2021 Mgr. Marián Miškovský

 starosta obce

Overovatelia: Ing. Ľubica Hrušková

 Pavol Putera